|  |
| --- |
| PATVIRTINTA |
| Klaipėdos miesto savivaldybės |
| tarybos 2014 m. sausio 30 d. sprendimu Nr. T2-16(Klaipėdos miesto savivaldybės tarybos 2014 m. liepos 31 d. |
| sprendimo Nr. T2-145 redakcija) |

**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |
| --- | --- |
| Biudžetiniai metai | **2014-ieji metai** |
| Asignavimų valdytojas (-ai), kodas  | Ugdymo ir kultūros departamentas, 2Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Kūno kultūros ir sporto plėtros programa** | Kodas | **11** |
| **Programos parengimo argumentai** | Šia programa įgyvendinama Lietuvos Respublikos vietos savivaldos įstatymu numatyta savarankiškoji savivaldybės funkcija – kūno kultūros ir sporto plėtojimas, gyventojų poilsio organizavimas. Pagrindinė sporto ir kūno kultūros misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo miestui ir šaliai svarbiausiuose pasaulio sporto renginiuose. Tai padeda formuoti teigiamą Klaipėdos įvaizdį  |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| **Programos tikslas** | Sudaryti sąlygas ugdyti sveiką ir fiziškai aktyvią miesto bendruomenę, profesionaliai atrinkti ir ugdyti talentingus olimpinės pamainos sportininkus | **Kodas** | **01** |
| **Tikslo įgyvendinimo aprašymas:** Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes. **01 uždavinys. Pritraukti didesnį dalyvių skaičių, užtikrinant sporto renginių organizavimo kokybę.**2014 m. planuojama pritraukti ir organizuoti prestižinius tarptautinius sporto renginius: V. Garasto taurės krepšinio turnyrą, tarptautinį rankinio turnyrą Mero taurei laimėti, kt. renginius. Lėšos planuojamos atributikai, suvenyrams, atminimo dovanoms ir kitoms organizacinėms išlaidoms. Siekiant pagerbti miestą reprezentuojančias komandas, garsinančius miestą individualių sporto šakų sportininkus ir trenerius, išskirtinai gerų rezultatų pasiekusios komandos ir individualių sporto šakų sportininkai, iškovoję medalius pasaulio, Europos čempionatuose, kituose svarbiuose turnyruose bus apdovanoti miesto atributika, gėlėmis. Per metus planuojama organizuoti 10–12 pagerbimo ceremonijų.2014 m. planuojama sukurti ir įgyvendinti „Sportas visiems“ renginių (festivalių, akcijų, miesto sporto švenčių) programas, kurias įgyvendinant bus suorganizuotos 5–6 kompleksinės judėjimo „Sportas visiems“ šventės mieste, pritraukiant daugelio visiems prieinamų sporto šakų varžybas. Konkurso būdu bus parenkami organizatoriai, ieškomi parneriai ir t. t. **02 uždavinys. Sudaryti sąlygas sportuoti visų amžiaus grupių miestiečiams, įgyvendinant sveikos gyvensenos ir fizinio aktyvumo programas.**Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama kuo daugiau miesto gyventojų pritraukti į organizuotas sporto pratybas, vykdomi talentingų sportininkų atrankos ir ruošimo didžiajam sportui projektai.2013 m. pradėta įgyvendinti miesto sporto reforma, kurios tikslas – kuo daugiau vaikų ir jaunimo įtraukti į sportinę veiklą, skatinti sąžiningą konkurenciją, motyvuoti visus sporto specialistus ir trenerius dirbti skaidriai. Sporto mokymo įstaigose sistemingai sportuoja iki 4000 (nuo 2014 m. sausio 1 d. planuojamas laikinas sumažėjimas) vaikų ir jaunimo. Sporto mokymo įstaigose siekiama teikti kokybiškas paslaugas, gerinti trenerių darbo kokybę ir didinti sportuojančiųjų skaičių. Klaipėdos miesto savivaldybės taryba 2013 m. liepos 25 d. sprendimu T2-193 sutiko reorganizuoti biudžetinę įstaigą Klaipėdos miesto sporto centrą prijungiant jį prie biudžetinės įstaigos Klaipėdos „Viesulo“ sporto centro, o 2013 m. rugpjūčio 29 d. sprendimu Nr. T2-220 ši reorganizacija buvo įvykdyta – nuo 2014 m. sausio 1 d. *BĮ Klaipėdos miesto sporto centras* prijungtas prie *BĮ Klaipėdos „Viesulo“ sporto centro*, kuriame bus kultivuojamos šios sporto šakos: gimnastika, tinklinis, rankinis, sunkioji atletika, dviračių sportas, dziudo, graikų-romėnų imtynės, laisvosios imtynės, boksas; sporto pratybas lankys apie 1000 vaikų ir jaunimo. Centre įsteigtas aukšto sportinio meistriškumo padalinys ruoš ir olimpinio rezervo sportininkus. *BĮ Klaipėdos „Gintaro“ sporto centro* struktūroje yra dvi sporto šakos: plaukimas ir plaukimas su pelekais. Šiame sporto centre sportuoja iki 500 sportininkų, planuojama suteikti mokamų paslaugų 10 tūkst. miesto gyventojų.*BĮ Klaipėdos Vlado Knašiaus krepšinio mokyklos* mokomosiose grupėse krepšinio žaidimo ugdoma 616 jaunųjų krepšininkų. Krepšinio mokykloje sukurta efektyvi vaikų, jaunučių, jaunių sportininkų rengimo sistema. *BĮ Klaipėdos futbolo sporto mokyklos* paskirtis – mokyti moksleivius žaisti futbolą, ruošti įvairių amžiaus grupių komandas dalyvauti šalies moksleivių čempionatuose, sporto žaidynėse, deleguoti geriausius sportininkus į šalies jaunių, jaunimo rinktines, papildyti miesto prestižines futbolo komandas kasmet 10–12 perspektyvių žaidėjų. Futbolo sporto mokykloje mokoma žaisti futbolą iki 700 vaikų. Klaipėdos miesto savivaldybės tarybos 2013 m. rugpjūčio 29 d. sprendimu Nr. T2-221 nuo 2014 m. sausio 1 d. įsteigtoje *BĮ Klaipėdos miesto lengvosios atletikos mokykloje* bus plėtojama lengvosios atletikos sporto šaka. *BĮ Klaipėdos kūno kultūros ir rekreacijos centro (KKRC)* veikla – organizuoti miesto gyventojams sporto ir sveikatingumo renginius; suteikti turimas sporto bazes (Sporto rūmus su aikštynais, Sporto sveikatingumo bazę, adresu Smiltynės g. 13, „Neptūno“ sporto salę, Sportininkų namus, Centrinį stadioną), teikti techninę, organizacinę pagalbą klubams, vykdantiems šiuos renginius. Įstaiga vykdo švietėjišką veiklą – propaguoja bendrąsias žinias apie rekreacinio sporto reikšmę sveikatai, padeda sporto organizatoriams kelti kvalifikaciją. Siekdama įtraukti vaikus, jaunimą ir kitas gyventojų grupes į sportinę veiklą, įstaiga planuoja per metus organizuoti 26 sporto renginius, akcijas, sporto festivalius (planuojamas dalyvių skaičius – apie 13 tūkst.).2014–2016 m. toliau bus sudaromos sąlygos ugdytis viešosiose sporto įstaigose: 2013 m. įsteigtoje *VšĮ Klaipėdos krašto buriavimo sporto mokykloje „Žiemys“*ir *VšĮ Klaipėdos irklavimo centre,* į kurįpo BĮ Klaipėdos miesto sporto centro reorganizacijos perkeltosirklavimo ir baidarių ir kanojų irklavimo sporto šakos.Kasmet kviečiama teikti paraiškas sporto klubų daliniam veiklos finansavimui. Planuojama finansuoti 85 klubų programas.Klaipėdos miesto savivaldybės taryba 2013 m. gegužės 30 d. sprendimu Nr. T2-129 patvirtino sporto šakų, finansuojamų Klaipėdos miesto savivaldybės biudžetinėse sporto įstaigose, sąrašą. Į šį sąrašą nuo 2014 m. sausio 1 d. nepatenkančioms sporto šakoms pasiūlyta pereiti į klubinę sistemą. Ne biudžetinėse įstaigose vystomas sporto šakas numatoma finansuoti sportininko krepšelio lėšomis, kurios bus prieinamos iš dalies finansuoti visiems Klaipėdos miesto pasirenkamojo vaikų ugdymo teikėjams, atitinkantiems nustatytus kriterijus. 2013 m. spalio 24 d. sprendimu Nr. T2-265 nustatyta, kad skiriant finansavimo prioritetas būtų teikiamas toms sporto šakoms, kurios nuo 2014 m. sausio 1 d. neteko finansavimo Klaipėdos miesto savivaldybės biudžetinėse sporto įstaigose bei tokiam sportiniam ugdymui, kuris apima pradinį sportinį rengimą. Planuojama, kad 2014 m. pasirenkamojo vaikų ugdymo programose dalyvaus apie 700 sportininkų.**03 uždavinys. Įrengti naujas ir modernizuoti esamas sporto bazes.**Kūno kultūros ir sporto plėtrai didžiausią reikšmę turi pakankama sporto infrastruktūra bei gera jos būklė. Siekiant sudaryti sąlygas ir galimybę kuo daugiau miesto gyventojų užsiimti kūno kultūra ir sportu, vykdomi sporto bazių priežiūros, statybos, rekonstrukcijos darbai. 2014–2016 m. planuojama tęsti Klaipėdos centrinio stadiono Sportininkų g. 46 rekonstrukciją – nugriauti VIP tribūną ir įrengta naują, atnaujinti žiūrovams skirtas vietas, dangą, lengvosios atletikos sektorių, bėgimo takelius, atlikti kitus darbus.Vykdant naujų sporto objektų infrastruktūros plėtrą, būtina parengti reikalingą dokumentaciją. 2014 m. bus rengiamas Klaipėdos miesto baseino (50 m) su sveikatingumo centru techninis projektas.Toliau bus vykdomas sporto infrastruktūros objektų einamasis remontas ir techninis aptarnavimas. 2014 m. planuojama pakeisti Futbolo mokyklos stadiono dirbtinę aikštės dangą. Lietuvos futbolo federacija nemokamai skiria nenaują, tačiau geros kokybės dirbtinę dangą (vertė – 300–400 tūkst. Lt), o savivaldybė finansuos dangos paklojimo darbus. **04 uždavinys. Tinkamai reprezentuoti miestą šalies ir tarptautiniuose sporto renginiuose.**2011 m. rugsėjo 23 d. sprendimu Nr. T2-302 Klaipėdos miesto savivaldybės taryba pritarė biudžeto lėšų naudojimo sutarčiai, pagal kurią Savivaldybės administracija įsipareigojo iš dalies finansuoti Klaipėdos miesto rankinio klubo „Dragūnas“ 2012–2014 m. veiklos programos vykdymą ir kasmet iš biudžeto skirti po 200 tūkst. Lt. 2014 m. ši sutartis bus toliau vykdoma.Išsikovoti teisę atstovauti miestui ir šaliai svarbiausiuose pasaulio sporto forumuose gali sportininkai, įveikę labai aukštus atrankos kriterijus. Pasiekti šių atrankos kriterijų lygį olimpinės pamainos sportininkai gali tik turėdami geras treniruočių ir gyvenimo sąlygas, šiuolaikines mitybos ir atsigavimo priemonių technologijas. Planuojama tokias sąlygas suteikti ribotam 20 talentingų sportininkų skaičiui, kurie bus atrinkti pagal nustatytus kriterijus. Tai leis išlaikyti talentus sporte, kurie, vėliau gaudami valstybinį aprūpinimą, tinkamai reprezentuos miestą ir Lietuvą |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metais |
| 2013 (faktas) | 2014 | 2015 | 2016 |
| Organizuotai sportuojančių gyventojų dalis, proc. | Ugdymo ir kultūros departamentas | 6,1\* | 7 | 7,5 | 8 |
| Sportavimo ar fizinio aktyvumo aikštelių skaičius 10 000-čių gyventojų, vnt. | Ugdymo ir kultūros departamentas | 1,2\* | 1,3 | 1,4 | 1,5 |
| Parengta sportininkų nacionalinėms rinktinėms skaičius, vnt. | Ugdymo ir kultūros departamentas | 30 | 40 | 40 | 40 |
| Užimta prizinių vietų Lietuvos, Europos ir pasaulio čempionatuose, vnt. | Ugdymo ir kultūros departamentas | 300 | 320 | 350 | 400 |
| Sporto mokyklas lankančiųjų skaičius nuo bendro Klaipėdos miesto moksleivių skaičiaus, % | Ugdymo ir kultūros departamentas | 14 | 12,1 | 12,4 | 12,9 |
| \*2012 m. statistiniai duomenys**Numatomas programos įgyvendinimo rezultatas:**Pagerintos sąlygos įgyvendinti įvairių amžiaus grupių fizinį ugdymą, organizuoti visuotinį sportavimą ir vystyti megėjišką bei didelio meistriškumo sportą. Sportavimas, reguliari mankšta yra veiksmingiausias būdas puoselėti sveikatą, protinę pusiausvyrą ir gerą bendrą savijautą. Planuojama išlaikyti tradicinių tarptautinių sporto renginių skaičių (apie 30) ir aukštą renginių organizavimo kokybę. Didėja dabarties ir ateities visuomenės gyvenimo kokybės augimo galimybės. Įvairiose miesto sporto šakų varžybose bei judėjimo „Sportas visiems“ renginiuose turėtų dalyvauti apie 30 000 gyventojų. Pasiekimai sporto srityje kelia Lietuvos nacionalinį prestižą. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 40 miesto sportininkų atstovaus šaliai nacionalinėse rinktinėse, apie 8 sportininkus šalies olimpinėje rinktinėje ruošis 2016 m. Rio de Žaneiro olimpinėms žaidynėms |
| **Galimi programos finansavimo variantai:** Klaipėdos miesto savivaldybės biudžeto lėšos, pajamos už atsitiktines paslaugas, pajamos už patalpų nuomą, Kūno kultūros ir sporto departamento prie Lietuvos Respublikos Vyriausybės programinės lėšos, Lietuvos tautinio olimpinio komiteto programinės lėšos, Kūno kultūros ir sporto rėmimo fondo lėšos, rėmėjų lėšos |
| **Klaipėdos miesto 2013–2020 metų strateginio plėtros plano (KSP) dalys, susijusios su vykdoma programa:**1.6.1 uždavinys. Sukurti į rinkos poreikius orientuotą veiksmingą sporto administravimo sistemą.1.6.2 uždavinys. Skatinti sveiką gyvenseną ir aktyvų gyvenimo būdą. 1.6.3 uždavinys. Plėtoti gyventojų poreikius atitinkančią sporto infrastruktūrą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos kūno kultūros ir sporto įstatymas, Lietuvos Respublikos švietimo ir mokslo ministerijos bei Kūno kultūros ir sporto departamento prie Lietuvos Respublikos Vyriausybės sporto mokymo įstaigų bendrieji nuostatai, Lietuvos Respublikos kultūros ir sporto rėmimo fondo įstatymas, Lietuvos Respublikos asociacijų įstatymas, Klaipėdos miesto savivaldybės tarybos sprendimai: 2010 m. gruodžio 23 d. sprendimas Nr. T2-362 „Dėl Klaipėdos miesto gyventojų fizinio aktyvumo didinimo ir sporto šakų plėtojimo programos patvirtinimo“, 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“,2012 m. lapkričio 29 d. sprendimas Nr. T2-282 „Dėl prioritetinių sporto šakų didelio sportinio meistriškumo klubų veiklos finansavimo“, 2012 m. gruodžio 20 d. sprendimas Nr. T2-323 „Dėl pritarimo projekto „Klaipėdos miesto baseinas (50 m) su sveikatingumo centru“ įgyvendinimo sutarčiai“, 2013 m. gegužės 30 d. sprendimas Nr. T2-129„Dėl sporto šakų, finansuojamų Klaipėdos miesto savivaldybės biudžetinėse sporto įstaigose, sąrašo patvirtinimo“, 2013 m. liepos 25 d. sprendimas Nr. T2-193 „Dėl sutikimo reorganizuoti Klaipėdos miesto sporto centrą“, 2013 m. rugpjūčio 29 d. sprendimas Nr. T2-220 „Dėl Klaipėdos miesto sporto centro reorganizavimo“, 2013 m. rugpjūčio 29 d. sprendimas Nr. T2-221 „Dėl biudžetinės įstaigos Klaipėdos miesto lengvosios atletikos mokyklos steigimo“, 2013 m. spalio 24 d. sprendimas Nr. T2-265 „Dėl Klaipėdos miesto pasirenkamojo vaikų ugdymo programų finansavimo iš sportininko krepšelio lėšų“, 2013 m. balandžio 26 d. sprendimas Nr. T2-79 „Dėl K**laipėdos miesto savivaldybės 2013–2020 strateginio plėtros plano patvirtinimo“.** |

\_\_\_\_\_\_\_\_\_\_\_\_\_\_\_\_\_\_\_\_\_